సందీప్ ఉన్నికృష్ణన్
సందీప్ ఉన్నికృష్ణన్ Malayalam: സന്ദീപ് ഉണ്ണിക്കൃഷ്ണന്‍Kannada: ಸಂದೀಪ್ ಉನ್ನೀಕೃಷ್ಣನ್Hindi: संदीप उन्नीकृष्णन‌ (1977 మార్చి 15-28 నవంబరు 2008) భారతీయ సైనిక దళంలో మేజర్‌. జాతీయ భద్రతా దళానికి చెందిన ప్రత్యేక యా‍క్షన్ సమూహంలో పనిచేశారు. 2008 నవంబరులో ముంబై దాడుల్లో ఉగ్రవాదులతో జరిగిన పోరాటంలో చనిపోయారు.[1] ప్రభుత్వం ఆయన ధైర్యసాహసాలకు గౌరవ సూచకంగా పీస్‌ టైమ్ గ్యాలంటరీ పురస్కారం అయిన అశోక్‌చక్రను 2009 జనవరి 26న ప్రదానం చేసింది.[2]
'మీరు రావద్దు, నేను వాళ్లతో పోరాడతాను' ఇవి తన సహచరులతో ఉన్నికృష్ణన్‌ చెప్పిన చివరి మాటలు. NSG అధికారులు చెప్పినదాని ప్రకారం, తాజ్‌మహల్ ప్యాలెస్‌ ‍& టవర్‌ లోపల పూర్తి ఆయుధాలతో ఉన్న ఉగ్రవాదుల చేతిలో బుల్లెట్ల దాడికి ఆపరేషన్‌ టోర్నాడోలో ఆయన నేలకొరగక తప్పలేదు.[3]
తరువాత NSG వర్గాలు దీని పై వివరణ ఇచ్చాయి. ఆపరేషన్‌లో భాగంగా గాయాలపాలైనప్పుడు, మేజర్ ఉన్నికృష్ణన్‌ తనకు తానుగా ఉగ్రవాదులను వెంటాడటం ప్రారంభించారు. హోటల్‌లోని మరో అంతస్తుకు ఉగ్రవాదులు తప్పించుకున్నారు. వీళ్లను వెంటాడే క్రమంలో మేజర్ ఉన్నికృష్ణన్‌ చాలా తీవ్రంగా గాయపడ్డారు.[3]
సందీప్‌ ఉన్నికృష్ణన్‌ది నాయర్‌ సామాజిక వర్గానికి చెందిన మలయాళీ కుటుంబం. కేరళలోని కోజికోడ్ జిల్లాలో చెరువున్నూర్ నుంచి బెంగళూరుకు వెళ్లిపోయింది.[4] రిటైర్‌ ఇస్రో అధికారి కె.ఉన్నికృష్ణన్‌, ధనలక్ష్మి దంపతులకు ఒక్కగానొక్క కొడుకు సందీప్‌.[5]
బెంగళూరులోని ఫ్రాంక్ ఆంటోని పబ్లిక్‌ స్కూల్‌లో 14 ఏళ్లపాటు చదువుకున్నారు మేజర్ ఉన్నికృష్ణన్‌. ఐఎస్‌సీ సైన్స్‌ విభాగం‌లో 1995లో గ్రాడ్యుయేషన్‌ పూర్తిచేశారు. తన సహచరుల్లో ఆయనకు మంచి పేరు, ప్రఖ్యాతలు ఉన్నాయి. ఆర్మీలో చేరాలని కోరుకున్నారాయన. తన కల నెరవేర్చుకోవాలన్న అంకితభావంతో పాఠశాల‌లోని క్రూ కట్‌కు కూడా హాజరయ్యేవారు. టీచర్లయితే సందీప్‌ని మంచి అథ్లెట్‌ అని పిలిచేవాళ్లు. పాఠశాల కార్యక్రమాల్లోనూ, ఆటల్లోనూ చాలా చురుగ్గా ఉండేవారాయన. ఆయన పాఠశాల‌ స్థాయిలో నెలకొల్పిన చాలా అథ్లెటిక్ రికార్డులను, పాఠశాల విడిచిపెట్టి వచ్చిన చాలా ఏళ్ల వరకూ ఎవరూ బద్దలుగొట్టలేకపోయారు.[6] ఓ మూవీ మేనియక్‌గా తనకు తానే ఆర్కుట్‌ ప్రొఫైల్‌లో వర్ణించుకున్నారు సందీప్‌.[7][8]
యుక్తవయసులో ధైర్య సాహసాలను ప్రదర్శించడంతో పాటు పాఠశాల గాయకుల బృందంలో సభ్యుడుgaa ఉండటం ఆయనలోని మరొక కోణం.[6]
సందీప్ 1995లో నేషనల్‌ డిఫెన్స్‌ అకాడమీలో చేరారు. ఆస్కార్‌ స్క్వాడ్రన్‌లో ఆయన ఓ క్యాడెట్‌. (నెంబర్ 4 బెటాలియన్‌) మరియు NDA యొక్క 94 కోర్సులో పట్టభద్రుడు. బ్యాచ్‌లర్ ఆఫ్‌ ఆర్ట్స్‌ (సోషల్‌ సైన్స్‌ విభాగం)లో గ్రాడ్యుయేషన్ చేశారు.
"నిస్వార్థపరుడు", "అడిగింది కాదనుకుండా ఇచ్చే తత్వమున్నవాడు", "భావోద్వేగాలను అదుపులో ఉంచుకునేవాడి"గా సందీప్‌ ఉన్నికృష్ణన్‌ను ఆయన స్నేహితులు గుర్తుచేసుకుంటారు.[9]
In 1995, we were a bunch of gangly 18-year-olds, wondering what the hell we were doing climbing up Sinhgad fort on a miserable, rainy day, when I first met Unni. He was an ikki, a first termer, bone-weary, but always gung-ho. When we made it to the top, the first stop was for a fill of water. Soggy, bushed and thirsty, we ran to the natural spring that has been feeding soldiers since the days of Chhatrapati Shivaji. Unni was the first to reach and started drawing water from the well. We lined up with our canteens, but a tourist first held out her water bottle. Unni filled it. Then, another. Unni filled that too. Within seconds, there was a long line of tourists waiting for water. Without a word - and with a smile to us - Unni dutifully doled out his generosity. He never got to us. He himself never got a sip. The order came to move on.[9]
కఠినమైన హృదయంతో పాటు అనుకున్నది సాధించే తత్వమున్న సైనికుడే అయినా, ఆయన ముఖం సంతోషంతో నిండి ఉంటుంది. ఆయన దృఢమైన శరీరం ఇలాంటి భావోద్వేగాలను దాచి ఉంచుతుంది. NDAలో జరిగిన వివిధ శి‍క్షణ శిబిరాలు మరియు క్రాస్ కంట్రీ రేస్‌లలో పాల్గొన్నప్పుడు ఎప్పుడూ స్ఫూర్తిని కోల్పోలేదు.[9]
1999 జూలై 12న బీహార్ రెజిమెంట్‌లో ఏడో బెటాలియన్‌కు లెఫ్ట్‌నెంట్‌గా వ్యవహరించేవారు.[1] జమ్మూకాశ్మీర్‌, రాజస్థాన్ లాంటి వివిధ ప్రాంతాల్లో భారత సైనిక దళానికి సేవలందించారు. రెండుసార్లు విపత్కర పరిస్థితులను ఎదుర్కొన్నారు. తరువాత జాతీయ భద్రతా దళానికి ఎంపికయ్యారు. శిక్షణ పూర్తయ్యాక NSGకి చెందిన స్పెషల్ యాక్షన్ గ్రూప్‌లో 2007లో చేరారు. మరియు NSG యొక్క వివిధ ఆపరేషన్లలో పాల్గొన్నారు.[10]
ఆయన సీనియర్లతో పాటు జూనియర్లు కూడా ప్రేమించే, అభిమానించే అధికారిగా పేరు సంపాదించుకున్నారు. సైన్యంలో అత్యంత కష్టమైన ఘటక్‌ కోర్సును (కమాండో వింగ్‌లో (ఇన్‌ఫాంట్రీ స్కూల్‌), బెల్జియం) చేస్తున్నప్పుడే మేజర్ ఉన్నికృష్ణన్‌ అందరికంటే టాప్‌లో ఉన్నారు. అప్పుడే 'ఇన్‌స్ట్రక్టర్ గ్రేడింగ్‌'ను సంపాదించారు మరియు సీనియర్ల నుంచి ప్రశంసలు అందుకున్నారు. 2006లో NSG కమాండో సర్వీస్‌లో డిప్యుటేషన్‌ మీద చేరడానికి బహుశా ఇదే కారణం కావచ్చు లేదా ఆయన ధైర్యసాహసాలే ఇలాంటి దానికి సరిపోయి ఉండవచ్చును.[11]
1999 జూలైలో ఆపరేషన్ విజయ్‌ జరుగుతున్న సమయంలో ఆయన చాలా ధైర్యసాహసాలను ప్రదర్శించారు. పాకిస్తాన్ దళాలు భయంకరమైన కాల్పులు జరుపుతున్నా, ఆయుధాలు ప్రయోగిస్తున్నా, వాటిని ఎదుర్కొంటూనే ముందుకు దూసుకుపోయారు. 1999 డిసెంబరు 31 సాయంత్రం, మేజర్ సందీప్ ఆరుగురు సైనికులున్న బృందానికి నాయకత్వం వహించడంతో పాటు శత్రుస్థావరాలకు 200 మీటర్ల దూరంలో ఓ పోస్టును కూడా ఏర్పాటు చేశారు. అక్కడి నుంచి శత్రువు కదలికలు పసిగట్టడంతో పాటు కాల్పులు జరిపారు.[12]
2008 నవంబరు 26 రాత్రి ముంబైలో చాలా భవంతుల పై ఉగ్రవాదులు దాడులు జరిపారు. ఉగ్రవాదులు ప్రజలను బందీలుగా ఉంచిన భవంతుల్లో 100 ఏళ్ల చరిత్ర కలిగిన తాజ్‌మహల్ ప్యాలెస్ హోటల్‌ ఒకటి.
51 SAGకి చెందిన జట్టు‌కు మేజర్ ఉన్నికృష్ణన్ కమాండర్‌. ఉగ్రవాదులు ఉన్న తాజ్‌మహల్‌ హోటల్‌తో పాటు వారి చేతుల్లోని బందీలను రక్షించడానికి ఉద్దేశించిన ఆపరేషన్‌లో పాల్గొన్నారు. 10 మంది కమాండోలతో కలిసి ఓ బృందంగా హోటల్‌లోకి ప్రవేశించారు. మెట్ల మార్గం ద్వారా ఆరో అంతస్తుకి చేరుకున్నారు. ఒక్కో అంతస్తును చేరుకుంటున్నప్పుడు, ఉగ్రవాదులు మూడో అంతస్తు‌లోనే ఉన్నారని పసిగట్టిందీ బృందం. కొద్దిమంది మహిళలను బందీలుగా ఉంచి, ఆ గదికి లోపలి నుంచి ఉగ్రవాదులు తాళం వేశారు. తలుపు పగలగొట్టగానే, కమాండో సునీల్ యాదవ్‌ పై ఒక్కసారిగా కాల్పులు జరిపారు ఉగ్రవాదులు. మేజర్ ఉన్నికృష్ణన్‌కు సునీల్ మంచి స్నేహితుడు.[13]
మేజర్‌ ఉన్నికృష్ణన్‌ తన బృందాన్ని ముందుండి నడిపించారు. ఉగ్రవాదుల కాల్పులను ఎదుర్కొన్నారు. కమాండో సునీల్‌ యాదవ్‌కు అవసరమైన వైద్యచికిత్సలు అందించడానికి ఏర్పాట్లు చేశారు. తన వ్యక్తిగత రక్షణ కూడా పక్కనపెట్టి, హోటల్‌లోని మరో అంతస్తుకు తప్పించుకున్న ఉగ్రవాదులను పట్టుకోవడానికి ప్రయత్నించారు. ఇలా వాళ్లను నిరాటంకంగా ఎదుర్కొన్నారు మేజర్‌ సందీప్‌.[14] ఆ ఎన్‌కౌంటర్‌ తరువాత ఆయనకు వెనక నుంచి గాయాలయ్యాయి. చాలా తీవ్రంగా గాయపడ్డారు. చివరకు అవే ఆయన మరణానికి కారణమయ్యాయి.[15][16][17]
ఉన్నికృష్ణన్‌ అంతిమ సంస్కారంలో అక్కడున్నవారంతా, “లాంగ్‌ లివ్‌ మేజర్‌ సందీప్‌ ఉన్నికృష్ణన్“‌, “సందీప్‌ ఉన్నికృష్ణన్‌ అమర్‌ రహే“ అని గట్టిగా అరిచారు.[18] బెంగళూరులోని NSG కమాండో సందీప్‌ ఉన్నికృష్ణన్‌ ఇంటి ముందు వేలాది మంది ఆయనకు నివాళులు అర్పించడానికి వరుసకట్టారు. సైనిక లాంఛనాలతో మేజర్‌ సందీప్‌ ఉన్నికృష్ణన్‌ అంతిమ సంస్కారం పూర్తయింది.
మేజర్‌ ఉన్నికృష్ణన్‌ అంతిమ సంస్కారానికి కేరళ ప్రభుత్వం నుంచి ఒక్కరూ హాజరు కాలేదు. రాజకీయ నేతల నిర్ణయాన్ని స్థానిక, జాతీయ మీడియా తీవ్రంగా విమర్శించింది. ఆఖరుకు 2008 నవంబరు 30న కేరళ ముఖ్యమంత్రి వి.ఎస్‌.అచ్యుతానందన్‌ మరియు హోంమంత్రి కొడియేరి బాలకృష్ణన్‌, ఉన్నికృష్ణన్ కుటుంబాన్ని పరామర్శించారు. సందీప్‌ తండ్రి కె. ఉన్నికృష్ణన్, వీళ్ల రాకను తీవ్రంగా విమర్శించడంతో పాటు చాలా కోపంతో అక్కడి నుంచి వెళ్లిపొమ్మన్నారు. కేరళ నుంచి ఏ ఒక్క రాజకీయ నేత అయినా తన ఇంటికి వస్తే, ఆత్మహత్య చేసుకుంటానని కూడా ఆయన బెదిరించారు.[19] తరువాత వి.ఎస్‌.అచ్యుతానందన్‌ మీడియాతో మాట్లాడారు. మేజర్‌ సందీప్ ఉన్నికృష్ణన్‌ తల్లిదండ్రుల ఇంటికి కనీసం కుక్కలు కూడా వెళ్లవని అన్నారు.[20] ఈ మాటలకు మీడియాతో పాటు ప్రజల నుంచి కూడా తీవ్రమైన విమర్శలు వచ్చాయి. ఏదేమైనా, మేజర్ కుటుంబానికి తాను క్షమాపణ చెప్పనని అచ్యుతానందన్‌ చెప్పారు. తాను అమరవీరుడైన మేజర్‌ కుటుంబానికి గౌరవాన్ని ఇస్తానని అన్నారు.[21]
డిసెంబరు 2, 2008న కమ్యూనిస్ట్ పార్టీ ఆఫ్ ఇండియా (మార్క్సిస్ట్‌) జనరల్ సెక్రటరీ ప్రకాశ్‌కారత్‌, కుక్కలు అనే పదాన్ని వాడి అచ్యుతానందన్‌ చేసిన వ్యాఖ్యలకు క్షమాపణ చెప్పారు.[22] డిసెంబరు 3, 2008న ఈ సంఘటనకు సంబంధించి అచ్యుతానందన్‌ విచారం వ్యక్తం చేశారు.[23][24]
అశోక్‌ కామ్టే హేమంత్‌ కర్కరే విజయ్ సలస్కర్‌
వర్గం:యుద్ధములో చనిపోయిన భారత దేశ సైనికులు వర్గం:కేరళ ప్రజలు వర్గం:బెంగుళూరు నుంచి వచ్చిన వ్యక్తులు వర్గం:1977 జననాలు వర్గం:2008 మరణాలు వర్గం:2008 ముంబాయి దాడులతో సంబంధమున్న ప్రజలు వర్గం:2008 ముంబై దాడుల్లో బాధితులు వర్గం:కోజికోడ్‌ ప్రజలు వర్గం:మలయాళీ పౌరులు వర్గం:జీవిస్తున్న ప్రజలు వర్గం:అశోక్ చక్ర గ్రహీతలు వర్గం:కేరళ ప్రముఖులు వర్గం:హిందీ భాషా పాఠాన్ని కలిగి ఉన్న వ్యాసాలు